
El la redaktejo... 


Karaj, 
post reveno el la 
SAT-kongreso mi 
finas tiun ĉi duo- 
blan numeron de 
via Sennaciulo. 
En ĝi vi trovos nur 
la ĉijarajn Dekla- 
racion kaj Gvidrezolucion. Sekve, la 
septembra numero estos dediĉita al 
la detalaj informoj pri la tre sukcesa 
76-a SAT-kongreso kaj en la oktobra 
vi povos legi kompletan protokolon 
pri niaj kongresaj laboroj. Tiun ĉi 
numeron via redaktoro finas kun 
postkongresa impreso ke SAT faras 
kaj faros bonan laboron; ke ĝi estas 
nepre necesa kaj utila progresema, 
neneŭtrala E-Asocio. Mi esperas ke 
la legado de niaj venontaj numeroj 
instigos vin pli aktive partopreni en 
la agado de SAT kaj partopreni en la 
venontjara SAT-kongreso kiu okazos 
en aŭgusto 2004 en Bratislava (Slo- 
vakio). Do bonan someron al ĉiu 
via Redaktoro 











Asocia sidejo de S.A.T., administrejo kaj 
redaktejo: 67, avenue Gambetta, FR-75020 
Paris, tel. 33.1.47.97.87.05, telekopiilo: 
41.91.71.90. 
satesper(0noos.fr. 





http:/www.sat-esperanto.org 

Oficejo malfermita: lunde de 9h30-15h30; 
de mardo ĝis vendredo: 9h30-16h2 kster 
la laborhoroj funkcias aŭtomata registrilo. 
Poŝtkonto: SAT n” 1234-22 K, Paris. 

l edakta Komitato - P. Levy, G. 

jj K. Barkoviĉ. 
Ĉefredaktoro : Kreŝimir Barkoviĉ 
Ekspedejo de Sennaciulo: adreso de la 
redaktejo. 
Pri la enhavo de la artikoloj respondecas la 
aŭtoroj mem. Ricevltajn manuskriptojn oni 
ne resendas. La limdato de ricevo de manus- 
kriptoj estas la 10-a de kuranta monato. 
"i 

Imprime pa B., B.P. 343, FR-62205 
Boulogne-sur-Mer Cedex, Francio. 
Aperas monate - Mensuel. 
Le directeur de la Publication: Jacques 
SCHRAM 
Abonnement annuel/jara abono France 
55€ 
Autres pays/aliaj landoj : peti la tarifon de 
nia peranto aŭ de la SAT-Centro. 
Depot I6gal A la date de parution. 
Commission Paritaire n? AS-74399 
Limdato por ricevo de kontribuaĵoj estas 
ĉiam la 10-a en la monato. 


































NOVA PERANTO EN BRAZILO 
Post la tragika forpaso de nia kamarado Gilbert LEDON la 
perantecon por Brazilo transprenis nia k-do 


Josĉ Joaquin LUNAZZI 
Rua Manoel Antunes Novo, 668 
BR-13084-157 CAMPINAS-SP 
Brazilo 
rete: «lunazzi(Juol.com.br» 


KAMARADO MAX HOLLINGER 

l 80-JARA 

Nia kamarado Max HOLLINGER, konata de tre multaj el niaj mem- 

broj, fariĝis en junio 80-jara. Ni elkore gratulas al nia kamarado kaj 
deziras al li sanon kaj feliĉon, 





K-do Hollinger perfekte organizis 
dj SAT-kongresojn en Linco, en 1955, 
1983 kaj 1990; kunlaboras en Sen- 
naciulo (ofte kadre de Liberpensula 
frakcio) kaj kreis plurajn bonegajn 
SAT-anojn inter kiuj la plej konata 
estas nia litovia perantino. Ankaŭ 
li ebligis al pluraj SAT-anoj el 
nepagipovaj landoj partopreni al 
SAT-kongresoj. Dankon kara Max, 
kaj nur daŭrigu. 

La Redaktoro 






S.A.T. OFICIALE ALIĜIS ALLA 
EŬROPA SOCIALA FORUMO (E.S.F.) 


SAT-ANOJ KAJ AMIKOJ AKTIVU KUN NI! 


Nova PIV aperis ! 
Akiru ĝin ĉe SAT. 
Prezo:70 € afranko 
Por Francio : 4,27 €, Eŭropo 6,95 € 
ekster Eŭropo : 10,06 € 





ATENTIGO AL NIAJ KUNLABORANTOJ 


Ni petas ĉiujn niajn kunlaborantojn sendi al ni siajn tekstojn ĉu per la reto 
en la formato de teksto aŭ sur la disketoj en la formatoj de Word, Apple 
(Claris)Works, aŭ prefere en la formato RTF. Bonvolu nepre tajpi viajn 
tekstojn per la sistemo x (cx = ĉ, sx=ŝ ktp) ĉar tio ebligas al ni facile trans- 
formi la tekston en normalan Esperanton. Se vi sendas tekstojn surpapere, 


vi tajpu ilin normale. Dankon. La Redakcio 

La nuna franca reakcia registaro amasigas la 
klasbatalajn konfliktojn, kiuj tial iel konfuziĝas, precipe 
por la kategorioj de salajruloj, kiujn ili kune frapas. La tri 
ĉefaj por la nuna momento estas la problemo de la emeritaj 
pensioj, la tiel nomata malcentrigo, kiu celas dependigi 
la regionojn pli rekte de Bruselo anstataŭ Parizo kaj la 
projekto privatigi ĉiujn publikajn servojn kaj redukti la 
rolon de la ŝtato al la subpremaj, kurioze en respubliko 
tiel nomataj «regaliennes» («reĝecaj») misioj: polico, 





juĝaparato, punsistemo, armeo. 

Pri la emeritaj pensioj, la projekto, kiun la registaro 
decidis trudi estas, resume: kreskigi la salajrulajn koti- 
zojn, plilongigi la devigan daŭron de kotizado, plialtigi 
la minimuman aĝon de emeritiĝo kaj redukti la emeritajn 
pensiojn. Unuvorte: la salajruloj devos pagi pli multe kaj 
dum pli longa tempo por pli malfrue ricevi reduktitan 
pension. La preteksto de tiu katastrofa socia malprogreso 
estas statistike konstatita plilongiĝo de la vivo. Tiu statis- 
tika ĝeneralaĵo kovras konsideran malegalecon inter sociaj 
klasoj kaj profesiaj kategorioj. 

La financa problemo estas reala, ĉar la rilato elspezoj/ 
enspezoj de la pensiaj kasoj ne ĉesas kreski. La demografia 
preteksto tamen estas mensoga. 

En la kvara plej riĉa lando de la mondo, la sola demo- 
grafio ne estas la ĉefa faktoro de la situacio. Se la junaj 
laborpretaj aktivuloj estus pli multaj, ili nur ŝveligus la 
nombron de la senlaboruloj kaj malstabilaj dungitoj, kiuj 
jam estas pli ol tri milionoj, reprezentante pli ol 12 96 el 
la aktivularo kaj tiel ili nur pligravigus la deficitojn de 
la sociprotektaj kasoj. Se la mastraro kaj ĝiaj politikaj 
reprezentantoj mem tion kredus, kion ili diras, ili ne tiel 
malice fitraktus la laborantajn virinojn, kiel ili faris kaj 
plu faras jam de multaj generacioj. La reakcia projekto 
fakte ankoraŭ pli draste frapas la virinojn ol la ceterajn 
salajrulojn. La proporcio de junaj virinoj, kiuj mortas dum 
akuŝo, lastatempe kreskas. 


La vera kaŭzo de la reala problemo estas la drasta 
redukto de la salajra maso, alivorte de la varia kapitalo, 
dum la profitoj de la grandaj privataj monopoloj flugas 
supren per duciferaj jaraj kvotoj kaj la reala produktado 
stagnas pro manko de pagipovaj klientoj. Ĝi rezultas de 
konscia celado, obstine aplikata, por «redukti la prezon 
de la laboro». La francaj ministroj kaj reprezentantoj de 
la mastraro, inter kiuj troviĝas reprezentantoj de oficiala 
politika maldekstro, ne timas esprimi publike tiun eks- 
tremreakcie klasbatalan celadon, kies vera signifo estas: 
«redukto de la prezo de la laborforto». La motivo de tiu 
celado estas la kapitalisma strebado kontraŭ la tendenca 
malkresko de la meza profitkvoto, kiu rezultas de la kresko 
de la kapitalo fronte al ĉiam pli malvasta merkato. Ĝi estas 
klarvorte enskribita en la teksto mem de la Traktato de 
Romo-Mastriĥto, laŭ kiu la Eŭropa Centra Banko en Fran- 
kfurto ricevis interalie la mision severe observi la evoluon 
de la salajroj, kaj kiun la Eŭropa Komisiono en Bruselo 
fervore aplikigas. Ĝi ankaŭ estas konstanta rekomendo de 
la reakcie klasbatalaj tutmondaj organizoj: IMF, Monda 
Banko, MOK, G7-1, ktp ... 

G7 estas neformala kunveno, sen jura ekzisto, de la 
registarestroj de la sep plej riĉaj landoj. Al ĝi aliĝis Rusio 
post la disfaligo de Sovetio. Ĝin iniciatis, dum li estis pre- 
zidanto de la Franca Respubliko, Giscard d'Estaing, nuna 
prezidanto de la Komisiono, kiu preparas la Konstitucion 
de Eŭropa Unuiĝo. 

Ĉar la kaŭzo de la problemo estas la manko de koti- 
zoj bazitaj nur sur la salajra maso, do sur la «prezo de la 
labor(fort)o», la reakcia solvo, kiu konsistas en plia re- 








dukto de la salajra maso, ne riskas vere solvi la problemon 
sed nur povos senfine pligravigi ĝin. Tiom pli, ke la nuna 
registaro, kiel la antaŭaj, malavare faras senĉesajn dona- 
cojn al la kapitalo per deprenoj el la sociprotektaj kasoj, 
financataj per salajrulaj kotizoj. Ĝi elvokas la bildojn de 
hundo turniĝanta por mordi sian voston kaj de azeno, kiu 
sufokas sin tirante sur sia ŝnuro por liberiĝi. 

Ĉar la nuna aŭ antaŭvidita deficito de la sociprotektaj 
kasoj fakte spegulas la deficiton de la salajra maso, la 
plej natura solvo estus konvena kaj konforma reĝustigo 
kaj plibonigo de la salajroj, kiuj ja estas skandale tro 
malaltaj. 

Notinde, la problemo neniel estas france-franca kaj 
neniel estas, kontraŭe al tio, kion la franca dekstrularo 
provas kredigi, konflikto inter salajruloj de la privata 
sektoro kaj tiuj de la ŝtato. La problemo prezentiĝas kun 
la sama klasbatala fundo kaj kun la sama mensoga demo- 
grafia preteksto en aliaj eŭropaj landoj: Aŭstrio, Germanio, 
Hispanio ... Dume, konsciaj usonanoj povas prave kun 
envio konsideri la eŭropajn sistemojn de socia protekto. 


Tial la rezultoj de bataloj okazantaj en unu lando gravas 
ankaŭ por aliaj. 

Dum la eŭropa mastraro kaj ĝiaj politikaj reprezen- 
tantoj provas dividi kaj interkonkurencigi la eŭropajn 
kaj neeŭropajn salajrulojn, ĉi ties konkreta solidareco pli 
kaj pli estas evidenta. Ankoraŭ malfruas ĝia konsciiĝo. 
Kontribui al ĉi ties akcelo estas unu el la statutaj taskoj 
de SAT. 

Ankaŭ interese estus, precipe por junaj, novaj kaj 
neokcidenteŭropaj SAT-anoj, analizi la ruze hipokritajn 
procedojn uzatajn de klasbatale burĝaj specialistoj en la 
ideologia milito kontraŭ la strikantojn. 


Petro Levi (23.111) 





Radikala agado 


La socialista partio de Francio (PS) starigis dum la G8 
forumon kontraŭ la G8. Estis invitita, inter aliaj uloj, eksa 
membro de la monda internacia fonduso (MIF/FMI). La 
PS partoprenis 14-foje en la G8, per F. Mitterand (eks- 
prezidento). Tiu partio respondecas pri la konstruado de 
la G8. Poste kiel ĉefministro, L. Jospin blokis trajnon 
de manifestantoj kiu devus alveni al Ĝenovo en 2001. 
Malgraŭ tio la PS trovis tutnormale esti nun kontraŭ la 
tutmondiĝo... Aliaj uloj ne same pensis. 


Oni reage alvokis por kontraŭmanifestacii. Estis 
almenaŭ 1000 uloj. Ni havis afiŝon, flagojn, sloganojn: 
“PS = kunlaboranto”; “PS pensas ke ni stultas”; “PS 
kulpas pri ŝteloj en Afriko” ktp...Survoje oni salutis la 
popolon de Annemasse kiu rigardis tra siaj fenestroj. 


Multe da anarkiistoj de la VAAAG, kaj ankaŭ kel- 
kaj komunistoj alvenis al pordo de la konferencejo. 
Ruboj estis ĵetitaj al enirejo. Jam sekureculoj komencis 
nervoziĝi. Ili estis almenaŭ sep. Post perfortajsdiskutoj 
kun la kelkaj PS-anoj kiuj restis ekstere, manifestantoj 
decidis malpermesi la renkontiĝon. Ili decidis fermi la lo- 
kon per tabuloj kaj aliaj aĵoj. Tiu afero daŭris dum kelkaj 
minutoj. Kiam oni ebligis al la lastaj sekureculoj eniri la 
lokon, okazis konflikto. 


“Gaso, gaso!!” La PS-sekurecanoj estis malplenigantaj 
siajn piprajn gasbombojn sur la manifestantojn. Ni ĉiuj 
komencis kuradi. Kelkaj homoj suferis de la glua likvaĵo. 
Oni disdonis okulgutojn kaj akvon. Post tio, manifestan- 
toj pli agresemaj revenis al la loko. Post ĵetoj de ŝtonoj 
pluraj grandegaj vitroj falis surteren. Aliaj manifestan- 
toj grimpis sur la tegmenton. La policistoj tuj alvenis, 

almenaŭ 300 videblaj. Por malebligi areston, ni grupiĝis. 
Rapide okazis la unua gaspafado far policistoj. Estis 
alia speco de gaso. “La incita gaso”pli akceptebla ol la 
antaŭa, sed disĵetita al ĉiuj ĉi-foje. La nombro de polica- 
noj ebligis nin reiri al la sama vojo. Tie ni estis marŝantaj 
en malriĉa kvartalo. Tuj la urbanoj aldonis botelojn de 
akvo kaj citronojn. La citrono utilis por malsekigi niajn 
koltukojn kaj pli bone spiradi en la gaso. Ni tuj grupe 
provis forfuĝi de la amaso de policistoj, sed rapide ni 
ekkomprenis, ke la polico sekvas nin. Ili verŝajne timis 
ke ni daŭrigu la detruadon. Dum la reveno al la kampo la 
urbanoj de Annemasse estis ankoraŭ ĉe siaj fenestroj, sed 
ĉi-foje ni mansignis al ili. La policistoj uzis pli kaj pli da 
gasoj kontraŭ ni. La enfalilo estis kuri, sed feliĉe ni grupe 
restis ĝis la fino. Ne sen interna problemo —kun tiuj kiuj 
ankoraŭ volis ataki la policon. 


Finfine ni rave aŭdis per Vaaag-radio ke la PS nuligis 
sian forumon. Poste la PS faris plurajn deklarojn pri tiuj 
nedemokratiaj atakoj. Verŝajne la PS tute perdis sian kre- 
dindecon ĉe la maldekstrularo. 


Cyr. [Pri la enhavo respondecas nur la aŭtoro] 

Memadministrado 
en kontraŭkapitalisma 
vilaĝo 


La ĉefa specifeco de la kontraŭkapitalisma vilaĝo 
VAAAG estas, ke en ĝia sino la utopio de kolektiva vivo 
sen estro estis travivita de ĉiuj dum unu semajno. 





SAT-flago ornamis la tendon de niaj gejunuloj 


Tio estas la memmastrumada funkciado, kiu jam 
estas kutimaĵo ene de la Senlimaj Kampoj (No Border 
Camps), tiuj tendumadoj organizataj de internacia mo- 
vado kiu luktas por abolo de la landlimoj. La skemo de 
la kampo estas jena: la tendoj estas grupigitaj ĉirkaŭ 
kuirejoj tiel, ke en la mateno ĉiuj estu vekitaj de la 
matenmanĝa bruo. Post la matenmanĝo okazas po unu 
asembleo de kvartalo por ĉiu kuirejo. Tiam du moderato- 
roj, unu ino kaj unu malino, notas la personojn kiuj volas 
paroli, sciante ke alproksimiĝante la finon de la kunsido 
tiuj, kiuj ne ankoraŭ sin esprimis, havas prioritaton. En 
la kunsido ni traktas diversajn temojn rilate la ĉiutagan 





kombu 

vivon de la kvartalo, kiel la starigon de skipoj por prepari 
la diversajn manĝojn, por purigi la kampon kaj akcepti la 
novulojn. Tiu kadro ankaŭ oportunas por proponi ideojn, 
kiel inviti la loĝantojn de la apuda urbo por interŝanĝi 
opiniojn pri la kontraŭ G8 movado. Poste ni elektas du 


novajn gereprezentantojn por la tuj venonta interkvar- 
tala kunsido, kiu estas teknika kunsido kie oni traktas 
la punktojn postulantajn kunordigon de la 8 kvartaloj. 
Ekzemple povas temi pri la loko kie ni arigu la perditajn 
objektojn aŭ pri la disdonado de la enlistigitaj volontuloj 
al la diversaj akceptejoj. 





Bertrand en la vilaĝo 


Baldaŭ alvenas la tagmanĝo, kaj poste ni povas parto- 
preni en interesaj debatoj, kies temoj estas buntaj: franca 
politiko en Afriko, aktuala movado de la strikoj kontraŭ 
privatigo de la publikaj servoj, manipulado de la amas- 
komunikiloj far grandaj firmaoj, Esperanto kiel solvo por 
demokratiigo de la lingva pejzaĝo, kaj multaj aliaj. Por 
tiuj, kiuj preferas la konkretan. kontestadon, eblis en la 
posttagmezo aŭ eĉ de la mateno sin envolvi en iun surs- 
tratan agon kiel manifestacio kaj tial rekvizicii trajnon 
por eviti tro longan piediron, ĉar la manifestacioj foje 
okazis en Ĝenevo. 

Kaj en la vespero la noktemuloj povis ĝui koncertojn el 
buntaj stiloj: punko, regee, roko, elektronika muziko, kaj 
aliaj stiloj ŝatataj de la junuloj. 


Kaj jen ĉio. Kvankam la plimulto de la vilaĝanoj sciis 
kvazaŭ nenion pri anarkiismo, neniam mankis volontuloj 
por plenumi la ĉiutagajn taskojn, kaj ne estis ĉiam la sa- 
maj kiuj plukis la surgrundajn rubojn. Kaj eĉ la prefekto 
de la departemento vizitinte la vilaĝon miris pri ĝia bona 
organizado. 


Sed la plej nediskutebla pruvo de sukceso kuŝis ĉefe 
en la memoroj de la VAAAG-anoj, kiuj jam sopiras la 
bonan etoson dum tiu sperto... 

Bertrand Hugon 


101 


SENNACIULO 


julio-aŭgusto 2003 


SENNAGIUPONI I E E 


Estis maljuste ke Usono atakis Irakon. Ni, la aŭtoroj de l 
kun civitanoj Japanaj kaj de la Mondo kontraŭ ĉi-tiu agreso. 


la «Deklaro de la 11a de septembro 2002», staras unuiĝinte 


Armiloj de amasodetruo, la preteksto. uzita de Usono por 


ĝustigi la unuflankan atakon al Irako, ankoraŭ ne estas trovitaj. En la postrikolto de la sangoverŝo kaj detruoj kaŭzitaj 
de l'atako, por rekonstrui la landon, estas necese alporti «paco»n kaj «demokratio»n al Irako --- la tempo de «bata- 
lobotoj» estas jam pasinta. Ni deklaras nian firman opozicion kontraŭ «Nova Leĝprojekto de Rekonstruo de Irako» 
proponita de la Japana registaro, kiu rezultus ekspedon de la Defendkorpusoj (= Japana armeo kontraŭ Konstitucio). 
Estas klara por ĉiu ke l'agado de ĉi-tia speco estas komplete neĝustigebla kaj absolute abomeninda. Haltigu l'ekspe- 
don de la trupoj. Pistu la leĝprojekton. Ni sendas ĉi-tiun «Deklaro»n al Japanio kaj la tuta Mondo. 13/junio/2003 


Se vi aprobas kaj subtenas ĝin, bonvolu sendi vian subtenon al la jena retadreso tuj kiam eble: jitugen(Qy- 


salon.com 


ODA Makoto, Director, Association for the Realization of Japan as a Conscious Objector Nation, Yamamura Salon, 
4-1-301, Funado-cho, Ashiya-shi, Japan, 659-0093, FAX 81-797-38-5252, 


http://www.y-salon.com/j itugennokai 001.htm 
Kansai Citizen”s Opinion 30 
http://www.jca.apc.org/~shimin30/ 





Nova prezidanto de la Internaciista Komunista Esperantista Kolektivo, Stan Keable 


Tradukita de Tetu Makino kaj korektita de Tahira Masako 






(Britio), resumas la 14-an IKEK-konferencon, okazintan en majo 2003 en Bankja, 
Bulgario 


Per sia ĉefrezolucio, la 
konferenco defendas la 
koncepton de internacia 
klasbatalo, kiel la malo 
de ĉia naciismo - «kio 
kondukas la laborista- 
ron je la flanko de sia 
samnacia ekspluatanto, 
kontraŭ la laboristaro 
de ĉiuj aliaj nacioj». Tiu 
sinteno havos aktualan 
signifon je la julia kon- 
greso de Sennacieca 
Asocio Tutmonda (SAT) kiam la laboristaj esperantistoj 
debatos, ne la unuan fojon, proponon forviŝi klasbatalon 
de siaj celoj. Mi vokas al komunistoj aliĝi al SAT, ĉeesti 
ties kongreson, partopreni tiun kaj aliajn debatojn kaj 
helpi ĝin trovi vojon al efika kontribuo al la klasbatalo. 





Nia dua konferenca rezolucio «Dimitrov kaj es- 
peranto» agnoskis la pozitivan rilaton al esperanto de 
Georgi Dimitrov, kiu bremsis en Bulgario la Stalinajn 
malpermesojn kaj persekutojn de Esperanto. Miaj gepa- 

troj - Bill kaj Gladys Keable, aktivuloj de la antaŭulo de 
IKEK dum la tridekaj jaroj, la Internacio de Proletaj Es- 
perantistoj (IPE) - ĝis la morto kredis, ke tiaj malperme- 
soj kaj persekutoj neniam okazis en Bulgario. Sed nova 
eseo bulgarlingva de K-do Dimitar Papazov pri la rilato 
inter Dimitrov kaj Esperanto - «Inter la apologio kaj la 
neado» - pri kio li prelegis al ni, malkovris la malperme- 
son de Esperanto dum la kvindekaj jaroj, ĝuste ekde la 
morto de K-do Dimitrov. Trafe, la lasta eldonaĵo antaŭ 
la malpermeso estis biografio de Dimitrov mem, far k- 
dino Stella Blagoev - filino de la fama Dimitar Blagoev, 
la unua socialisto en Bulgario. Do, unu frapo vundis kaj 
Esperanton kaj la socialismon. 


Nia Dimitrova rezolucio instigas nin labori «en la 
amasaj organizaĵoj». Komunistoj ne tenu sin aparte, 
sekteme pura, sed plene partoprenu, ekzemple, la sin- 
dikatojn, la kontraŭkapitalisman movadon, la sociajn 
forumojn. Ankaŭ la esperanto-movadon ni plene parto- 
prenu, strebante defendi, kreskigi, evoluigi kaj demo- 
kratigi la diversajn organizaĵojn, farante ilin pli efikaj. 
Bedaŭrinde la konferenco ne detale pritraktis konkretajn 
aktualajn demandojn pri la konflikto en la Universala 

Esperanto-Asocio, pri la streboj fari pli efikan SAT-on 
aŭ pri la meritoj de la pli nova Esperanta Civito, sed laŭ 
mia sinteno, komunistoj laboru pozitive en ĉiuj. La rezo- 





Grupo de partoprenantoj 


lucio difinas taskon «ligi la komunistajn ideojn kun la 
esperanto-movado» kaj labori «por la maldekstriĝo de la 
esperanto-movado, ligante ĝin kun la komunismaj ideoj 





kaj la batalo por socia kaj lingva egalrajteco». 


La konferenco, dum nur tri tagoj por diskutado, for- 
puŝinte turismajn aferojn, ne malŝparis multe da tempo 
diskutante organizajn taskojn. Ankaŭ la temaron pri la 
esperanto-movado ni ne prioritatis. Pli saĝe, ni komen- 
cis malferman diskutadon pri komunismaj demandoj. 
Preparitaj prelegoj pri «Kuba revolucio» (K-dino Mayra 
Nunez) kaj «Komunisma movado en Bulgario» (K-do 


Dimitar Haĝiev) donis elirpunktojn por interŝanĝoj pri la 
karaktero de Sovetunio kaj pri ĝia disfalo, pri burokrata 
aŭ demokrata centrismo, pri la malpermeso de diversten- 





dencaj frakcioj en la bolŝevika partio ekde 1920, pri la 
karaktero de la Kuba revolucio - ĉu socialisma, se la so- 
cialismo povos realiĝi nur mondskale - pri la skismemo 
en la komunisma movado (oni parolis pri 14 komunistaj 





partioj en Bulgario), kaj pri la streboj al komunista-socia- 
lista unueco en Bulgario, ankaŭ en Britio - kaj espereble 
en Eŭropo - pere de la Socialista Alianco. Tiujn kaj mul- 
tajn aliajn temojn ni daŭre diskutos en la kolumnoj de nia 
gazeto, Internaciisto. Per la malferma diskutado ni stre- 
bos klarigi, kio estas la praktika komunisma programo, 
kaj la praktikaj taskoj de ni komunistaj esperantistoj. 
Stan Keable 

Mi ŝatis en maja Sennaciulo la ar- 
tikolon de Jakvo, kies titolo estas 
“Timu, uzantoj de nukleaj armiloj 
!”, sed tie ĉi mi volas paroli pri la 
konkludo. Jakvo skribis : 


« Humanistoj pledas por nuligo 
de mortopuno. Oni klopodas fo- 
rigi kontraŭpersonajn minojn, oni 
klopodas — malpermesi kemiajn 
kaj bakteriologiajn armilojn. Kiu 
malfermos la diskuton malpermesi 
amasbombadon, bombadi senkul- 
pajn civitanojn? 


Kial ne pledi por malpermeso de ĉiuj 
armeoj, kiuj krom altaj kostoj zorgas 
nur pri mizero ». 





Eble necesas diskuti, sed precipe 
necesas agi. 

Por celi malpermeson de ĉiuj armeoj, 
estas du eblecoj: ĉu oni atendas ke 
ĉiuj landoj de la tero samtempe fo- 
rigas siajn armeojn kaj detruas siajn 
armilojn, ĉu unu lando komencas 
kaj unuflanke decidas forigi sian 
armeon kaj detrui siajn armilojn. 
En 1993, kvin socialistaj francaj 
gesenatanoj metis ĉe la oficejo de 
la Senato leĝproponon, kies titolo 
estas “Propono de leĝo pri unuflanka 
malarmigo de Francio”. Ĝi konsistas 
el ses artikoloj. 


Artikolo unua : 
La fabrikado kaj la eksportado de 
armiloj estas malpermesataj sur 
la vastaĵo de la nacia teritorio. La 
transito de armiloj estas malperme- 
sata tra Francio. 


Artikolo dua : 

La uzinoj, la arsenaloj kaj diversaj 
entreprenoj, kiuj laboras por la ar- 
meoj kaj eventuale por la milito es- 
tas transformataj por fabriki civilajn 
produktojn. 

Artikolo tria : 

Francio permesas ĉiujn internaciajn 
kontrolojn por konstati la aplikon de 
ĉi tiu leĝo. 


Artikolo kvara : 

Francio detruas aŭ progresive 
transformas la totalon de sia armi- 
laro kaj de sia militmaterialo ; iom 
post iom ĝi likvidas siajn terarmeon, 
mararmeon, aerarmeon. 


Artikolo kvina : 

La franca registaro havas la res- 
pondecon de la apliko de tiu leĝo; 
ĝi prezentas ĉiun kvaran jaron al la 
Parlamento unu leĝon, kiu indikas, 
dum tiu periodo, la programojn de 
malarmado kaj transformado de 
armilindustrio ĝis la realiĝo de la 
fiksita celo al la antaŭa artikolo. 





Artikolo sesa : 

La franca registaro entreprenas 
federiĝi kun la registaroj, kiuj apli- 
kas similan leĝon. 


Malgraŭ ke, en 1993, Prezidanto 
de la franca Respubliko (S-ro Mit- 











terrand), proklamis, ke li estis “so- 
cialista', la franca Parlamento ne 
debatis la leĝproponon. 


Tamen tiu ago de kvin gesenatanoj, 
oficialigante tiun leĝproponon, kiu 





estis registrita sub la numero Zu; 
permesis agnoski ekziston de la mo- 
vado “por unuflanka malarmigo de 
Francio”. Tiu movado estas tre mi- 
noritata en Francio, sed ĝi ekzistas. 
Oni povas nur bedaŭri ke ĝi ne agis 
por pligrandigi sian influsferon. 
La ĝenerala malarmigo estas bonega 
afero sed la loĝantoj de poluitaj lan- 
doj pro kontraŭpersonaj minoj ne po- 
vas atendi la aplikon de la ĝenerala 
malarmigo, necesas agi antaŭe kaj 
la elimino de kontraŭpersonaj minoj 
estas absoluta neceseco, tie eble es- 
tas diferenco inter Jakvo kaj mi. 
Sed oni povas progresigi la influs- 
feron pri “ĝenerala malarmigo”, 
ekzemple : La SAT-anoj povus 
adapti la francan leĝproponon al ilia 
lando kaj skribi al deputitoj por peti 
debaton en la landa Parlamento, kaj 
la francaj SAT-anoj povus sendi la 
leĝproponon n-ro 271. Tiu komuna 
ago povus okazi dum la lasta sema- 
jno de oktobro, kiu estas la internacia 
semajno de U.N.o por la malarmigo. 
Kia estas la opinio de la PK. de SAT 
pri tiu propono ? 

Andre Weiss (35366). 

Antaŭ nelonge, la itala televido prezentis la filmon 
“Oferbuĉo”, dum ok vesperoj, kaj la personoj multe pa- 
rolis pri tio, kun diversaj opinioj kaj konsideroj. La filmo 
nenion novan diris al mi; nenion, kion mi ne jam sciis. 
Sed la kortuŝo, la impreso kiun mi sentis ne estis malpli 
vivaj. Kaj kiam mi iris al la termobanejo de Acquasanta, 





en provinco de Ascoli Piceno, kaj mi troviĝis inter viroj 
kaj virinoj kune atendantaj la kotbanojn, la sulfurbanojn 
kaj la masaĝojn, kovritaj per banroboj kaj kun viŝilo 
ĉirkaŭ la kolo, ia naŭzo kaptis min, car la bildoj de la 
filmo miksiĝas kun tiu ĉi realeco kaj ŝajnas al mi retrovi 
en la malgranda popolamaso, ĉirkaŭ mi, la personojn 
kiuj per la falsa preteksto de la duŝo, devis morti en la 
gaskameroj. 

La filmo “Oferbuĉo” aŭ “Oferbruligo”, mi ripetas, ne- 
nion novan diris al mi, nenion kion mi jam ne sciis. fakte 
mi vizitis unu el tiuj ekstermejoj, nome Auschwitz-Bir- 
kenau (Oswiencim en pola lingvo) kaj mi ne nur vizitis 
tiun ekstermejon, mi tradukis el Esperanto en la italan 
lingvon ĝian gvidlibron por la italaj vizitantoj, laŭ la peto 
de mia pola amikino, jam studentino en la universitato 
por eksterlandanoj en Perugia. Ŝi diris al mi, ke se mi 
faros tiun ĉi tradukon por ŝi, ŝi havos gravan avantaĝon 
por ŝia estonteco. En tiu tempo, en la jaro 1970, mi ne 
fartis bone, pro tio la traduko pli deprimis min; eble ĝi 
estigis la malesperon kiu turmentadis min kaj kontraŭ kiu 
mi reagis per ĉiuj miaj fortoj. Mi devis gutumi la vortojn 
priskribintajn terurajn okazintaĵojn, por redoni ilin en 
mian lingvon. Sed mi ne rezignis, ĉar mi volis absolute 
helpi mian amikinon. 

Mi estas kiel hejme en Pollando. Pollando estas mia 
dua patrujo. Tamen mi multe hezitis antaŭ ol eniri en 
Auschwitz(n). Mi konsentis paŝi tien nur ĉar grupo de 


geamikoj volis viziti ĝin; kaj mi, kiu ne sciis ankoraŭ 
ŝofori, ne emis resti longajn horojn en la aŭtomobilo 
parkita antaŭ la enirpordo de la koncentrejo, nun Muzeo, 
por atendi ilian revenon. 

Mi metos do miajn du piedojn en Auschwitz malgraŭ 
mia neŝato, sed mi ne bedaŭras pro tio. Male, mi revizitis 
la lokon la duan, la trian fojon. Mi komprenas, ke ni ne 
devas turni la kapon kun preteksto ke la vero malkvieti- 
gas nin. Ni devas scii, eĉ se la vero tro pezas, por ke tio 
ĉi ne reokazu. Sufiĉe granda kvanto da homoj ankoraŭ ne 
sciis (kaj tio ĉi ne estas justo por tiuj kiuj estis masakritaj) 
kaj nun ili surpriziĝas, eĉ ne kredas. 

Vizitante Auschwitz mi trovis ĉion, kion mi gutumis, 
vorton post vorto, en la Esperanto-Gvidlibro, kaj ĉion, 
kion mi vidis en la dokumentoj donitaj al mi de iu pola 
doktoro, en la jaro 1959, kiam la unuan fojon mi vizitis 
varsovion, okaze de la 59-a Universala Kongreso de Es- 
peranto. Trairante la kadraron, kie paŝis la malliberuloj 





por iri al la laboro, kun supre skribita la mokaĵo: “LA 
LABORO LIBERIGAS VIN”, miaj kruroj ligniĝis kaj 
mi antaŭeniris peze. Krom tio ĉi mi havis la impreson, ke 
mi ne estas sola, ke la malliberuloj lacaj senlime svarmas 
ĉirkaŭ mi, sin apogante unu al la alia por ne riski novan 
selektadon, kiu kondukos la pli malfortajn al la morto. 
Pro la granda silento, eĉ ŝajnis al mi percepti la voĉojn 
de tiuj malbonŝancaj kreitaĵoj, kiuj kulpis pro nenio, aŭ 
pri niaj samaj pekoj, tamen tragike apartenantaj al raso, 
al partio, aŭ al medio, kiujn la barbareco de taĉmento de 
frenezaj monstroj volis ekstermi. “Kial?”, mi demandis 
min. “Dio, kie vi estis?”, mi kriis interne de mi. La sa- 
majn demandojn faras la homoj, kiuj vidis la filmon. 
Tamen “Oferbruligo” montras nur etan parton de tio, kio 
okazis. Kaj ne Dio, eĉ ne la bestoj, faris la ekstermejon. 

Nur la homoj. 

La duan fojon, kiam mi vizitis Auschwitz(n), miaj 
geamikoj sidis ĉe la kafejo situanta apud la enirejo de 
la Muzeo. Mi volis nenion gustumi. Ne eblas gustumi 





ion ajn, por refreŝiĝi aŭ malsoifiĝi post la vizito al loko, 
kie superregis la krueleco kaj la angoro. Sed mi aĉetis 
memorigan poŝtmarkon kaj albumon kun fotoj de la eks- 
termejo. lama malliberulo, nun vendisto ĉe la butiko de 
la Muzeo, subskribis tiun albumon. 





La originalon de la gvidilo al la Ŝtata Muzeo de 
Aŭschwitz-Birkenau verkis Kazimiro Smolen. tiu ĉi 
gvidilo havas en la unua paĝo fragmenton (malfermiĝas 
per fragmento) de la versoj de malliberulo N. 6524, nome 
de R. Stakowski, verkitaj en junio 1942:”... la truo de la 
ĉenoj kaj la voĉo de la malliberejo. Leviĝas el la ombroj 
la Doloro, La Malespero, la Ribelo kaj la Falo. Mi staras 
por iri senforta al la ekstrema turmento kun la griza uni- 
formo de la karcero”. 

La ordono konstrui la ekstermejon de Auschwitz-Bir- 
chenau okazis en aprilo 1940. Rudolf Hoss estis la ĉefo. 
La hitleranoj direktis la unuan transportadon de polaj 
malliberuloj al la “Konzentrazionlager Auschwitz” la 
14-an de junio 1940. 

Hodiaŭ la dezertaj gardturoj kun siaj mitraliloj ne plu 
timigas. Oni ne plu aŭdas la krialvokojn de la gardistoj, la 
bruon de la botoj de la alternantaj sentineloj. Oni ne plu 
vidas vagadi milionojn da malliberuloj ĉiam pli malgra- 
saj, kun la striita kaptiteja vestaĵo. Malpleniĝis la barako, 
kie troviĝis la sidejo de la estro de la kampo kaj la sidejo 
de la devigaj laboroj, de la cenzuro de leteroj kaj de la 
kolekto de novaj alvenintoj. Sed pluvivas la betulo, kiu 
kreskis ĉe la enirejo, kie la kaptitoj haltis surmetante por 
la lasta fojo siajn vestaĵojn kaj kie ili ankoraŭ havis siajn 
proprajn nomojn. Antaŭ tiu betulo paŝis dekoj da miloj 
de viroj kaj virinoj. De tie ili transiris la pikdraton. 

Ne ekzistas nur la lokoj de la martiriĝo. Ekzistas 
ankaŭ la skribitaj atestoj. La kuracisto de SS, Johan Kre- 
mer, kiu ĉeestis persone en la selektado, skribis en sia 
memorkajero: 

“Je la tria de la mateno mi partoprenis la unuan fojon 
en la aktivado. Kompare kun ĝi la infero de Danto estas 
nur komedio. Vespere, preskaŭ je la 20-a horo, mi parto- 





prenis denove en la selektado. La personaro de SS ĉeestis 
en ĝi, ĉar tiu personaro ricevis unu kvinon de litro de 
alkoholo, kvin cigaredojn, unu hektogramon de kolbaso 
kaj unu panegon”. 

Rudolf Hoss skribis ankaŭ ĉi tion : 

“Antaŭ la fino de la somero 1942, ni ekcindrigis la 
kadavrojn sur ligno en brulejo, poste ni elterigis la ka- 
davrojn, kiuj estis en la ŝtonminejoj. Ni surverŝis ilin 
per brulaĵo. Je la fino de la jaro ni sukcesis malplenigi la 
grandajn tombojn, kiuj entenis sepcentmil korpojn”. 

La gaskameroj kaj la kremacifornoj venis post la pafa- 
doj kaj la bruligoj sur la amaso de lignaĵoj. La homojn de 
SS naŭzis la sango, kiu elfluis el la pafadoj antaŭ la muro 
de la morto, kelkajn paŝojn for de la ĉambreto kie pereis 
Pastro Maximiliano Kolbe. Tiuj homoj alvokis pli puran 
sistemon kaj pli rapidan, por ke la stomako ne suferu kaj 
por ke ili ne laciĝu pro la troa laboro. Pro tio estis akcep- 
tita la “Zyklon B”. 

Pereis pastroj kaj homoj kiuj apartenis al diversaj 
konfesioj, al diversaj sociaj medioj kaj profesioj. pereis 
sanuloj kaj malsanuloj, maljunuloj kaj infanoj, intelektaj 
komunistoj kaj ciganoj, pereis precipe judoj. 

Nuntempe estas, kiu kredas kaj konsternite sin deman- 
das pri la kialo de tioma krueleco; kaj estas, kiu ne kredas 

kaj konsideras “Oferbruligo”n mensogo de la amerika- 
noj. Estas malfacile kredi, sed oni ne povas nei veraĵon 
tiel evidentan. Bedaŭrinde, la ekstermkampoj ekzistis. 
Mi ekaŭdigis mian voĉon en la Justica Palaco de mia 


urbo, iun tagon, kiam mi tie troviĝis, al juna advokatino, 
ĉar ŝi parolis pri dolĉaĉa amerika inventaĵo. Mi laŭtigis 
mian voĉon por diri, ke Auschwitz(n) mi vidis per miaj 
propraj okuloj. 

En la oficejo de Radio Varsovio, samideano demandis 
min pri kio mi sentis vidante Auschwitz. Mi diris, intera- 
lie, ke la pendigilo terurigas min. Tamen, kiam mi vidas 
pendigilon flanke de la kremaciejo kaj mi sciis ke per ĝi 
oni mortigis H6ss, mia reago estis ne antaŭvidebla. Mi 
komencis salti kaj bati la manojn;”la justico estas ankaŭ 
venĝo”, diris doktoro Ettore Toffoletto el Bologna, kiam 
mi rakontis tion ĉi al li. Hoss ploris kaj petegis por la sa- 
vigo de sia vivo, li, kiu mortigis milojn da homoj! 

Estas poezio, kiu resumas la judan tragedion: “Li, 
judo, fermis la kofron kaj premis niajn manojn. Tro 
malfrue mi komprenis lian miron ĉe la konstato ke ni, 
la kristanoj, lasis lin foriri. Li ekmarŝis al Auschwitz por 
morti tie. Nun niaj gefiloj kreskis. Lia filo volas scii, mia 
filo ne scios kion respondi. sed vi kaj mi scias, ke ni per- 
mesis al li foriri”. 

Lina Gabrielli 





La debatoj kaj voĉdonoj rilate la deklaracion kaj 
gvidrezolucion preparitajn de la proponkomisiono estigis 
al mi kelkajn pripensojn postkongresajn. Efektive mi 
konstatis ke ni, membroj ĉeestantaj la laborkunsidon, ne 
havis sufiĉe da tempo por vere pripensi la tekston de la 
proponkomisiono, ĉar ni ricevis ĝin nur komence de la lasta 
laborkunsido. Por pli efika pritrakto de tiu punkto de la 
tagordo oni devus aldoni paragrafon al la kongresa regularo 
(se ĝi ne jam enestas) en tiu senco: “La proponkomisiono 
preparas la tekston de deklaracio kaj gvidrezolucio kaj 
afiŝas ĝin sur informtabulo je la fino de la antaŭlasta 
laborkunsido.” 

Se mi bone rememoras la tekston tiam disdonitan (iu 
ŝtelis mian ekzempleron dum la kunsido!), la punkto pri 
la “imperiisma milito de Usono en Irako” ne kontentigas 
min. Kvankam mi konsentas ke tiu milito havis gravajn 
konsekvencojn tutmonde kaj estas kondamninda, ĝi ne estis 
la sola konflikto dum la pasinta jaro. Tial mi aprobas la 
intervenon de k-do Audibert, kiu postulis aldonon “... kaj 
kondamnas ĉiujn militojn” . Por mi la vorto imperiisma ne 
necesis en tiu loko, ĉar ĝi troviĝas jam komence de la ali- 
neo. Cetere kion signifas imperiisma milito? Ĉu la milito de 
Putin per la rusa armeo en Ĉeĉenio estas imperiisma? El la 
vidpunkto de la ĉeĉenoj ĝi probable estas popolliberiga, ĉu 


ne? Por pacisto ne ekzistas “justa aŭ maljusta aŭ eĉ sankta 
milito”, Milito solvas neniun problemon, male ĝi kreas nur 
mortojn, detruojn kaj novan maljuston. Ekzistas neperfor- 
taj metodoj de rezistado kaj popolliberigo —bedaŭrinde ne 
sufiĉe konataj, organizataj kaj trejnataj. 

Krome, estante sennacieca asocio ni devus en tiu rilato 
(se ne farita en alia alineo) kondamni la naciismon, unu 
de la kaŭzoj por estiĝo de milito dum multaj nuntempaj 
konfliktoj. Koncerne Usonon kaj ĝian koalicion mi ŝatus 
aldoni ke multaj usonanoj, britoj kaj alinacianoj — ne nur 
intelektuloj — kontraŭis la intervenon en Irako kaj avertis 
pri la negativaj sekvoj. Ili malfidis al siaj respektivaj 
registaroj Bush kaj Blair, kies mensogoj ĉiam pli kaj pli 
evidentiĝas. 

Fine mi demandas min, ĉu kleriga asocio kiel SAT 
devas preni politikan pozicion en gvidrezolucio. Se jes, 
ĝi estu sufiĉe ĝenerala rilate militojn kaj kondamnu ĉiujn 
militojn. Se mi bone komprenis, iuj komunistoj volas kon- 
damni nur la imperiismajn militojn. Se estas tiel, ili faru 
tion en aparta gvidrezolucio de la komunista frakcio, sed 
ne altrudu tiun vidpunkton por la gvidrezolucio de SAT. 


Rikardo Schneller 

En la Kortumo de la Moskva pro- 
vinco troviĝas la fabrikita krimafero 
kontraŭ reprezentantoj de la junulara 
social organizo PORTOS (Poeziigita 
Unuiĝo por Prilaboro de la Teorio de 
Tutpopola Feliĉo) Jurij Davydov kaj 
Jevgenij Privalov. Ili, kaj ankaŭ jam 
kondamnitaj al enkarcerigo Irina Der- 
guzova kaj Tatjana Lonakina - poetoj, 
filozofoj, ĵurnalistoj, esperantistoj, 
estas akuzataj je kreo de “kontraŭleĝa 
armita grupo”, “organizo de unuiĝo, 
aganta kontraŭ rajtoj kaj personeco de 
la civitanoj”. Tiuj personoj troviĝas 
malantaŭ la krado ekde la 7a de de- 
cembro 2000, jam pli ol 2,5 jaroj. 

Fifama pro siaj falsaj ekspertizoj, psi- 
kiatria kliniko je la nomo de Serbskij, 
nomis Privalov-on kaj Davydov-on 
“nerespondecaj pri siaj agoj” (ja 
konstruado de la Feliĉa Socio estas 
“deliro de rekonstruemo kaj refor- 
memo”), kaj lanĉis por ili apartan 
proceson. La federa juĝisto Kivanova 
en sia fina decido la 10-an de junio 
2002 trovis materialojn, kolektitajn 
materialojn por akuzi Davydov-on 
kaj Privalov-on senpruvaj, kaj reve- 
nigis la aferon al la prokurorejo por 
ke esploristoj aŭ trovu pli konvinkajn 
pruvojn aŭ liberigu la akuzatojn. 

La 16-a de novembro 2002 la Su- 
pera kortumo redonis la aferon al la 











Moskva provinca kortumo, al alia 
juĝisto. 

Dume Derguzova kaj Lomakina 
estis kondamnitaj al 8 kaj 6 jaroj de 
prizono respektive. Nun ili batalas 
por la rajto vivi kaj pensi en la tiel 
nomata “korekt-labora koncentrejo”, 
kaj kasacio por ilia afero troviĝas en 
la Supera kortumo. 

La 4an de marto estis arestita 
ankoraŭ unu reprezentanto de la or- 
ganizo, Aleksej Merkulov, la esplo- 
rado daŭras. Pliaj 8 membroj estas 
anoncitaj por serĉado tra Rusio. 

La afero havas specialan socian si- 
gnifon pro la sekvaj kialoj: 

1.La centran parton en la ideologio de 
PORTOS oni dediĉas al diversflanka 
edukado de junularo. La agado de la 
organizo havas evidentan soci-utilan 
kaj bonfaran karakteron: verkado de 
poemoj pri la temo “Kion fari por 
feliĉo de Patrio”, propagando kaj 
studado de la internacia lingvo Es- 
peranto, organizo de eksperimentaj 
agrikulturaj kaj industriaj entrepre- 
noj por esplori metodojn por plialtigi 
la laborproduktadon, ekzemplo de la 
sobra sana vivmaniero (sen drinkado 
kaj drogoj), kompleksa instruado 
laŭ cent direktoj de evoluigo de la 
Personeco, helpo al polico por gardi 
la ordon sur la stratoj en volontulaj 


taĉmentoj, teno de la fajnaj rilatoj 
inter diversaj generacioj estas ĉiamaj 
direktoj de ties agado. 
2. Kiam tiel nomataj “suferintoj” 
venis al la juĝproceso, ili diris, ke 
ne konsideras sin suferintoj, ke iliaj 
antaŭaj atestoj estas fabrikitaj de 
la policaj esploristoj sub fizika kaj 
psikologia premo, kaj ke ili volas 
daŭrigi sian vivon en PORTOS. 
3. Kiel atestantoj al la juĝproceso 
venis reprezentantoj de militve- 
teranaj organizoj, de Movado por 
Protekto de Infaneco, Gorbaĉov- 
fondaĵo, gepatroj de la pereinta en 
la Blanka Domo en oktobro 1993 
(dum defendo de la Parlamento 
kaj Konstitucio) oficiro Gennadij 
Sergeev, esperantistoj, ĵurnalistoj. 
ĈIUJ atestantoj parolis defendante la 
akuzitojn. Malgraŭ tio, “la proceso 
daŭras”. 
4. En unu el la lastaj kortumkunsidoj 
la advokato de PORTOS, Dmitrij 
Agronovskij estis senkaŭze forigita 
el la proceso (cele al altrudi “sian” 
advokaton, anticipe konsentan je 
ĉiuj malplej bonaj rezultoj), kaj nur 
la Supera Kortumo revenigis lin 
en la proceson. La proceso ĉiam 
prokrastiĝas, kaj la dato de la sekva 
kunsido estas nur la dua de aŭgusto 
2003. 
Tiel, evidentas la penoj neniigi la 
organizon, per kio oni kreas tre 
danĝeran precedencon, kiu poste po- 
vas fariĝi preteksto por pluaj repre- 
zalioj en Rusio de aliaj sendependaj 
sociaj organizoj. 

Membroj de PORTOS 

08.07.2003 





Df KESSOUIS 


[ 
UNIVERSALISMO 


Historio, ekonomio kaj 
filozofio 


Sennacieca Asocio Tumonda. 

Jen du legindaj libroj por tiuj ĉi var- 
maj someraj feriaj tagoj! 

Mendu tiujn SAT-eldonaĵojn ĉu al 
via kutima libroservo aŭ al la SAT- 
sidejo. 


Prezoj: 
La Universalismo : 12 € inkl.afr. 
Vualo de l'silento : 12 € inkl.afr. 





julio-aŭgusto 2003 i SENNACIULO 


76-a SAT-KONGRESO 


ĈAŬDEFONO 
12-19 Julio 2003 


OKK : David Buhlmann (30984), Francisko Degoul (32785), Perla 
Martinelli (35546), Dieter Rooke (35571), Giorgio Silfer. Ekstera 
pri librotenado : Sonja Brun. 

Adreso : 76-a SAT-Kongreso, ĉe KCE, cp 311, CH-2301 La Chaux- 
de-Fonds, (Svislando). Rete: «esperanto.kce(Qesperantio.net» 
Tel/fakso : 4-41.32.9267407. 


DETALAJ INFORMOJ PRI LA SUKCESA KONGRESO APEROS EN SEPTEMBRA KAJ 
OKTOBRA NUMEROJ DE SENNACIULO! 





SENNACIULO 


El la SAT-sidejo 
67 avenue Gambetta 


FR-75020 Paris 








NOVA P.I.V. 


Lanĉoprezo : 

por Francio 70 € 4 
4,64 € (afranko) 
por Eŭropo: 70 € -- 
1,29 € (reg.afr.) 
ekster Eŭropo :70 
€- 10,40 € (reg. 
afranko). 

la menditajn librojn. 

















HELPO AL LA ASOCIO 

En Japanio (JPY) Yasuo MORITA 

86000,00 ; SAT-Japanio 

En Francio (€) Signoret 100,00 

En Nederlando (€) Post malfondiĝo de Haga 
SAT-rondo 275,00 ; 


POR LA NOVA KOMPUTILO 

Lilio Grandiĉre 200,00 €; Ge-Duc- Goninaz 
100 €; J.W. Moonen 100,00 €; R. Lynn 20 
CHF 


NEKROLOGO 


La 18.5.2003- mortis pro pankreata kancero, 88- 
jara en Uzi (JP) nia kamarado 


NAKAMURA Hideo 

7 (matr. 33.048) 
Ankaŭ lia pli aĝa frato Nakamura Pakuzo estis 
SAT-ano. Lia patro Nakamura Yuraku estis unu 


el pioniroj de japanaj esperantistoj. K-do Naka- 
mura Hideo longe gvidis esperantistan pacistan 
grupon Rondo Ken. Fine de marto li skribis en la 
bulteno de Rondo Ken sian lastan artikolon, kiu 
alvokas kontraŭstari la usonan atakon al Irako. 


sektoj. 

35.623 Petik Janos, Szontagh Pal ut. 9, Fsz.7, 
HU-2260 Balasagyarmat, Hungario 

35.624 Sugiyama Sigeki, Yokoi 2-22-7, JP- 
427-0024 Simada, Japanio. 

35.625 “Kawai Yuka, Higasi-5, Minami-5, 2- 
21, JP-072-0016 Bibai, Japanio 

35.626 Desailly Paul, Oriental University 
City, Apart. 301, Unit 2, Building 16, 
CN-065001 Langfang, Hebei Province, 
Ĉinio 

35.627 “Desailly Velanta, Oriental University 
City, Apart. 301, Unit 2, Building 16, 
CN-065001 Langfang, Hebei Province, 
Ĉinio 

35.628 “Hirai Isako, seiiku 4-17-15, Zyoto-ku, 
JP-536-0007 Oosaka, Japanio 

35.629 Schneider Jean-Pierre, estrancrose 
Route des carriĉres, Fr-13570 Barben- 
tane, Francio 

35.630 Leroy Dominique, Avenue Marĉchal 
Juin, Morvan B 514, FR-76420 Bihorel, 
Francio 

35.631 “Itagaki Akiko, Kongosawa 3-9-48, 
Taihaku-ku, JP-982-0803 Sendai, Japa- 
nio 


REALIĜIS 
33.316 “Poux Jacqueline, 38 rue de I'Eglise, 
FR-25720 Avanne, Francio 


La 2-an de majo, en la aĝo de 92-jaroj, mortis en 
Hukuoka (JP) nia malnova kaj fidela membro, 


k-do SATO Etuzo 
(matr. 31.319) 
Li esperantistiĝis en 1929 en Koreio. Post la 
mondmilito li aktivis en Hukuoka. Ni kondolen- 
cas la familianojn kaj geamikojn. 
soloj 

En Labastide-R (FR) mortis nia malnova mem- 
bro, k-dino 


Suzanne CALAS 
(matr. 32676) 
Ŝi estis dum jaroj respondeculino de Liberpensula 
Frakcio de SAT, kaj ŝi estis kremaciita la 8-an de 
julio. 
Ni kondolencas al familianoj. 

Arestita en gro- 
teske skandalaj 
kondiĉoj lunde la 
23an de junio 2003, 
Jose Bove (ĵoze 
bove) de tiam sidas 
en karcero pro sia 
sindikata aktiveco, 
en Villeneuve- 
les-Maguelone 
(vilnevlemaglon), 
en la «Lando de la 
Homaj Rajtoj». Li 
loĝas en la teretaĝo, 
Bloko A, Domo A, 
ĉelo 07. Lia karce- 
rana numero estas 
22377Y. Jam de lia enkarceriĝo, letero de lia kunulino, 
Ghislaine Ricez (gilen rise) estas ĉiutage publikigata en 
la gazeto «l'Humanitĉ». Ĉi sube mi tradukis la leteron 
publikigitan la mardon lan de Julio. 








"Ni ĝeneraligu niajn batalojn" 


Jam de ok tagoj Josĉ estas en karcero. La mobilizo ne 

malfortiĝas. Ne, li ne estas sola. La informbultenoj ates- 
tas pri tio: la nacia edukado bolas, la terkulturistoj koleras 
pri la «nova» PAC (Komuna Agrikultura Politiko), la in- 
termitaj dungitoj de la spektaklaj servoj batalas, ktp. Oni 
rovas kolbase dispecigi nin, enŝlosi nin en «kategoriajn 
postulojn», sed ŝajnas al mi kontraŭe, ke la komunaj pu- 
nktoj estas okulfrapaj. Kulturo, edukado aŭ terkulturo: 
Ĉie estas malestimo pri la homoj, la registaro estas surda, 
a politiko estas miopa kaj la celaĵoj estas strikte financaj. 
La socio estas sub la premo de la mono. 
Kiel aŭdatigi sin? Kiel montri, ke ni ĉiuj estas kune sur la 
sama ĉeno kaj ĉiuj ĉeneroj interteniĝas? Oni ofte riproĉis 
al Josĉ, la kamparano, ke li entrudas sin en la aferojn de 
a mondo. Mi ankoraŭ aŭdas lin diri: «Ni ĝeneraligu niajn 
batalojn kaj ni ĝeneraligos la esperon.» Jes, la kamparano 
povas paroli kaj agi kune kun la intermita dungito de la 
spektakloservo kaj la instruisto. Ĉar ili bezonas kune kon- 
duki komunan batalon kontraŭ la saman politikon. 




















223/7Y 


NI Paz) AS ARTIKOLOJN EL LA TUTA MONDO 
Ji 


EST/ 


La regopovo ja provas «dronigi la fiŝon» (= konfuzi 
la problemon) per abunda uzo de komunikrimedoj. Oni 
neniam parolas pri la fundo de tiuj reformoj, pri iliaj kon- 
kretaj konsekvencoj por la homoj. Hieraŭ, la fervojistoj 
estas akuzitaj, ke ili «ostaĝigas» (=garantie prenas) la 
uzantojn. Hodiaŭ jen estas la vico de la intermitaj dun- 
gitoj: oni fingromontras ilin, ĉar ili «ostaĝigas» la spek- 
tantojn! Mi rimarkas, ke tiujn oni silentigas, sankcias, eĉ 
enkarcerigas, kiuj volas plivastigi la debaton, plivastigi 





la batalojn. La registaro evidente timas la konverĝon de 





tiuj diversaj sociaj movadoj. Pruvo pri tio estas, ke post 
la alvoko (1) farita de la Kamparana konfederacio kaj 
diversaj movadoj, la ministroj nuligas unu post la alia 
siajn provincajn vizitojn, timante, ke ili devos klarigi 
sian pozicion antaŭ manifestaciantoj. Ĉu oni ne nomas 
tion «la timo»?» 

(1) Alvoko perturbi la vojaĝojn de la ministroj, kien ajn 
ili iros, dum Jos€ Bovĉ restos en karcero, al kiu li estas 


kondamnita por dek monatoj. 


Petro (23.111) 







FORMI LA ALIAJN ! 






111 


SENNACIULO 


julio-aŭgusto 2003 















Nikson kaj Breĵnjev konkuras 
„ bicikle kaj Nikson gajnas. 
Morgaŭon "Pravda" per 
7 grandaj literoj informas: "Nia 

kamarado Breĵnjev estis brile 
dua kaj Nikson antaŭlasta". 
























EKSPOZICIO 
Tony Blair, Vladimir Putin kaj Jacques Chi- 
rac kune rigardas pentraĵon kiu prezentas la 
unuajn homojn, Adam kaj Eva. 

Blair: "Rigardu kiel ili estas trankvilaj kaj 
seriozaj. Ili devis esti angloj. 

Chirac: "Ne, vidu, kiel ili estas belaj kaj 
senhontaj, tiel nudaj. Laŭ mi ili devis esti 
francoj. 

Putin : "Sed tute ne, rigardu bone! Ili ne ha- 
vas vestaĵojn, havas nur pomon por manĝi 
kaj oni diras al ili ke tio estas Edeno (par 
dizo). Ili certe estis rusoj. 


Kvankam ni pensis 
ke nia asocio ne 
estas sufiĉe kona- 
ta, jen la kontraŭa 
pruvo. 


Oni povas trovi 
nin ĉie. 


Ĉi apude sur iu- 
parkejo! 


